<classify> SIKU chache kabla ya kuadhimisha kifo cha Baba wa Taifa Julius Nyerere, viongozi waliofanya kazi na Baba wa Taifa akiwemo Jaji Damiani Lubuva wamemkumbuka kwa misimamo yake na jitihada alizofanya wakati wa utawala wake. Akizungumza kwenye kongamano la kumbukizi ya Mwalimu Julius Nyerere lililofanyika kwenye ukumbi wa Nkurumah chuo kikuu Cha Dar es salaam, Lubuva amesema kuwa Mwalimu alikuwa ni kiongozi mzuri na mfano wa kuigwa kwa viongozi wengine kwani alikuwa ni kiongozi bora .Mwalimu Nyerere alikuwa akiamini misingi ya haki bila ya kuyumbishwa na mtu yeyote,katika utendaji wake wa kazi na utawala wake kwa ujumla. Nyerere alikuwa ni muumini wa katiba,Haki pamoja na utawala bora hii ni moja ya mambo ambayo Mwalimu Nyerere alitumia nguvu zake kusimamia ili haki na usawa uwepo kwa watanzania wote pia hata viongozi na watumishi wa umma wafanye kazi kwa kufuata Sheria. Alikuwa ni mtu ambaye anasikia ushauri wa watu wote ambao walimshauri vizuri Mwalimu alisikiliza ushauri wa watu mbalimbali hasa watalaamu walio kuwa wakimshauri hivyo kiujumla Mwalimu Nyerere alikuwa ni mkarimuAlisema Lubuva.Kwa upande wake Anna Makinda aliyekuwa mbunge wakati wa utawala wa Mwalimu Nyerere 1975 alisema kuwa Mwalimu Nyerere alipenda kushirikisha makundi mbalimbali katika nyanja Uongozi bila kujali makabila,rangi Wala dini. Makinda aliongeza kuwa Mwalimu Nyerere aliunga mkono Demokrasia ya kweli kwa nchi yetu ya Tanzania na kupiga vita ukabila na ubaguzi kwa watanzania hii ilisaidia kuwaunganisha watanzania wote.  <topic>: KITAIFA 